stanford-oval/wikipedia huggingface dataset:
טיטאנים (סדרת טלוויזיה, 2018)
תקציר העלילה

כאשר דיק גרייסון ורייצ'ל רות זקוקים לסיוע על מנת להתמודד עם מזימה שמאיימת על כדור הארץ כולו, הם מגייסים את עזרתם של קוריאנד'ר וגאר לוגן על מנת להרכיב את הטיטאנים.
סקירה > סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | שודרה לראשונה (ארצות הברית)> רשת שידור |
| --- | --- | --- | --- | --- | --- | --- |
|  | 1 | 11 | 11 | 12 באוקטובר 2018 | 21 בדצמבר 2018 | DC Universe |
|  | 2 | 13 | 13 | 6 בספטמבר 2019 | 29 בנובמבר 2019 | DC Universe |
|  | 3 | 13 | 13 | 12 באוגוסט 2021 | 21 באוקטובר 2021 | HBO Max |
|  | 4 | 12 | 12 | 3 בנובמבר 2022 | — | HBO Max |
צוות השחקנים והדמויות > ראשי

ברנטון ת'ווייטס - דיק גרייסון/רובין/נייטווינג, לוליין קרקס לשעבר שעם מות משפחתו, נלקח תחת חסותו של באטמן ואומן על ידו להילחם בפשע בתור העוזר שלו. בבגרותו, דיק עזב את באטמן והפך לבלש במשטרת דטרויט. כחלק משאיפתו לצאת מהצל של המנטור שלו, רובין הופך למנהיגם של הטיטאנים.
אנה דיופ - קורי אנדרס/סטארפייר, נסיכה חוצנית רבת עצמה שבמהלך חיפוש אחר מחסה בכדור הארץ באה לידי קשר עם הטיטאנים בתחילת התהוותם.
טיגן קרופט - רייצ'ל רות'/רייבן, בתו של שד ואמפתית בעלת כוחות על-טבעיים שמונעים מרגשותיה. קרופט ציינה שמערכת היחסים בין רייצ'ל לדיק "מזכירה יותר יחסי אב-בת" מכיוון ששניהם חווים את תחושת הנטישה.
ריאן פוטר - גאר לוגאן/ביסט בוי, נער בעל עור ושיער ירוקים עם היכולת לשנות צורה לכל בעל חיים על פני כדור הארץ שקיבל כתוצאה מתופעת לוואי מסם רפואי ניסיוני שריפא אותו ממחלה סופנית.
קורן וולטרס - ג'ייסון טוד/רובין/הברדס האדום (חוזר בעונה 1, ראשי בעונות 2-3), בן חסותו הנוכחי של באטמן. השואוראנר גרג ווקר אהב את תחושת העצמאות הבלתי מרוסנת שיש לג'ייסון - "יש חוסר של... אולי מודעות עצמית, אבל מודעות עצמית בטוחה במונחים של איך הוא משכנע את עצמו ואיך הוא מתקדם בעולם. הוא לגמרי לא מושפע מהאפלה - זה נראה כאילו הוא מאמץ אותה או מהלך דרכה, הוא משב של רוח רעננה, וזה מה שאני אוהב בו, יש לו גישה פאנק רוקית, גישה חסרת מעצורים, שלא יוצאת לגמרי מהשליטה. יש לו המון אנרגיה שמגיעה עם זה".
קונור לזלי - דונה טרוי/וונדר גירל (חוזר בעונה 1, ראשי בעונות 2-3), חברת הילדות הטובה ביותר של דיק, שהייתה פעם העוזרת של וונדר וומן, אך כעת עובדת בתור צלמת-עיתונאית עצמאית.
מינקה קלי - דון גריינג'ר/היונה (חוזר בעונה 1, ראשי בעונות 2-3), פורעת חוק אסטרטגית ומגוננת שנלחמת בפשע לצדו של בן זוגה האנק הול.
אלן ריצ'סון - האנק הול/הנץ (וזר בעונה 1, ראשי בעונות 2-3), מתאגרף פזיז ואגרסיבי שנלחם בפשע לצדה של בת זוגו דון גריינג'ר.
ג'ושוע אורפין - קונר קנט/סופרבוי (עונה 2-הווה), שיבוט גנטי של סופרמן ולקס לות'ר, בעל יכולות ותכונות האישיות של שניהם.
ג'יי ליקורגו - טים דרייק (תפקיד חוזר בעונה 3, ראשי בעונה 4), תושב גות'אם סיטי שמעריץ את באטמן ורובין ורוצה להיות כמוהם. מצטרף לקבוצה בסוף העונה השלישית.
צוות השחקנים והדמויות > אורח

שיימוס דבר - טריגון, ישות בעלת היכולת להשמיד עולמות ואביה של רייצ'ל.
ברונו בישיר - נילס קאולדר/צ'יף, דוקטור מפורסם בתחום המדע רפואי ומנהיג סיירת האבדון.
אפריל בולביי - ריטה פאר/אלסטי גירל, חברה בסיירת האבדון ושחקנית לשעבר שפיתחה יכולות כיווץ וגדילה לאחר שנחשפה לגז רעיל.
ג'ייק מייקלס - קליפורד סטיל/רובוטמן, חבר בסיירת האבדון ונהג מרוצים לשעבר שמוחו הושתל בתוך גוף מכני לאחר שגופו נהרס בתאונה.
דווין מרפי - לארי טריינור/איש הנגטיב, חבר בסיירת האבדון וטייס לשעבר שהתרסק לתוך אנרגיה שלילית ומאז הוא מסתובב כשכולו עטוף בתחבושות מכף רגל ועד ראש.
אליוט נייט - דונלד "דון" הול, אחיו של האנק והיונה המקורי.
צ'לה מן - ג'ריקו
הפקה > פיתוח

בספטמבר 2014, רשת הכבלים "TNT" הכריזה על פרויקט פוטנציאלי שיעבד את עלילותיהם של הטיטאנים הצעירים למסך הלייב אקשן. בדצמבר 2014, הרשת רכשה פיילוט שנכתב על ידי עקיבא גולדסמן ומארק היימס המציג את דמותו של דיק גרייסון כמי שמנסה לצאת מצילו של באטמן, המנטור שלו לשעבר, ולהפוך לנייטווינג, מנהיגם של קבוצה המונה את רייבן, סטארפייר, ביסט בוי, אורקל והנץ והיונה. צילומי הפיילוט לסדרה, שנקראה בתחילה "טיטאנים" ואז שמה הוחלף ל"בלאק בירדס", היו אמורים להתחיל באמצע שנת 2015, אך ההפקה נדחתה לאוקטובר 2015. במאי 2015, נשיא "TNT", קווין ריילי, אמר שהרשת קיוותה לסיים את תהליכי הליהוק עד לתחילת הצילומים ושהסדרה תהיה מאוד נאמנה למקור הקומיקס שלה. בינואר 2016, נודע שרשת "TNT" זנחה את הפרויקט. בפברואר 2016, ג'ף ג'ונס ציין ש"ידענו [ב-DC] ש-'TNT' דחו את תהליכי ההפקה במשך חודשים על גבי חודשים. אלו לא חדשות חדשות עבורנו. יש לנו תוכניות עבור הטיטאנים. הם חלק גדול ב-DC ויש לנו תוכניות".
באפריל 2017, חטיבת הטלוויזיה של האחים וורנר הודיעה שהסדרה תעלה לשירות הזרמת המדיה החדש של DC קומיקס. הסדרה פותחה על ידי עקיבא גולדסמן, ג'ף ג'ונס, גרג ברלנטי שכתבו גם את התסריט עבור פרק הפיילוט והפיקו בפועל אותה לצדה של המפיקה שרה שכטר. באוקטובר 2018, עוד לפני בכורת הסדרה בכנס הקומי-קון שנערך בניו יורק, הסדרה כבר חודשה לעונה שנייה. באותו החודש, ג'ונס רמז על האפשרות שגרסה חדשה של דת'סטרוק תופיע בסדרה.
הפקה > כתיבה

ג'ונס ציין שהסדרה קיבלה את רוב ההשראה שלה מחוברות הקומיקס של "הטיטאנים הצעירים" שהורצו במהלך שנות ה-60 של המאה ה-20, מכיוון שבאותן חוברות הקומיקס "היה כל כך הרבה דרמה" והן היו "מהפכניות יחסית לזמנן". ג'ונס הוסיף שצוות הכותבים של הסדרה רצה להסתמך על הרעיון שכל טיטאן בקבוצה מסמל סוגה קולנועית אחרת. כך למשל, העונה הראשונה מתמקדת בסיפורה וזהותה של רייבן, שמסמלת את סוגת העל-טבעי והאימה, ובגיבוש קבוצת הטיטאנים סביבה. ג'ונס גם חש שהסדרה היא "מעט יותר בוגרת" מ"ריברדייל" ושהיא "לא בהכרח דרמת נעורים, [אך] היא יותר הרפתקנית".
הפקה > ליהוק

באוגוסט 2017, לוהקו טיגן קרופט, ברנטון ת'ווייטס ואנה דיופ לדמויותיהם של רייצ'ל רוט/רייבן, דיק גרייסון/רובין וקוריאנד'ר/סטארפייר. הצלע הרביעית בקבוצת הטיטאנים הושלמה כאשר ראיין פוטר לוהק לדמותו של גאר לוגאן/ביסט בוי באוקטובר 2017.
בספטמבר 2017, אלן ריצ'סון ומינקה קלי לוהקו לדמויותיהם של צמד האוהבים שנלחמים אחת לצד השני בפשע, האנק הול ודון גריינג'ר/הנץ והיונה, בהתאמה. בסוף החודש, לינדזי גורט לוהקה לדמותה של איימי רורבאץ. בינואר 2018, שימוס דבר לוהק לסדרה בתפקיד לא ידוע וליהוקם של חברי פטרול האבדון נודע כשהוכרז על ליהוקם של ברונו בישיר כנילס קאולדר/צ'יף, אפריל בולביי כריטה פאר/אלסטי גירל, ג'ייק מייקלס כקליפורד סטיל/רובוטמן ודווין מרפי כלארי טריינור/איש הנגטיב. בנוסף, קורן וולטרס וקונור לזלי מופיעים בסדרה כג'ייסון טוד ודונה טרוי/וונדר גירל, בהתאמה.
הפקה > צילומים

צילומי העונה הראשונה החלו ב-15 בנובמבר 2017 בטורונטו, אונטריו, והסתיימו ב-28 ביוני 2018.
שידור

עונתה הראשונה של הסדרה כוללת 11 פרקים ועלתה לשידור ב-12 באוקטובר 2018. הפרק הראשון הוקרן בכנס הקומיק-קון שנערך ב-3 באוקטובר 2018 בניו יורק סיטי. נטפליקס רכשה את זכויות השידור מחוץ לארצות הברית.
ביקורות

הביקורות עבור שלושת הפרקים הראשונים של סדרה נעו בין ביקורות מעורבות לחיוביות. המבקרים שיבחו את הביצועים של השחקנים, ובייחוד את אלו של דיופ, ת'ווייטס ושל ריצ'סון, ואת ההומור של הסדרה, בעוד שאחרים מתחו ביקורת על השימוש באלימות. סוזנה פולו ("Polygon") שיבחה את הסדרה על "איזון האלימות הברוטלית והנושאים האפלים עם הומור ועל ידי מתן לדמויות שלה מספיק זמן כדי להירגע, לנשום ולהיות מחוברים זה לזה". צ'ארלי רידגלי ("Comicbook") כתב שדיופ "מעבירה כל כך הרבה פלא ותככנות עם ההבעות העדינות והאמיתיות שלה, אך בעלות הפראות והעקשנות העקביות שתמיד אורבות ממש מתחת לפני השטח". רוזי נייט ("Nerdist") כתבה כי "השחקנים הם הליבה של מה שעושה את 'טיטאנים' למהנה כל כך", תוך כדי מתן שבחים גם כן לתסריט.
מריל בר ("פורבס"), השווה את הסדרה ל"ריברדייל" שמשודרת ברשת "The CW", ותיאר אותה כ"סדרה אפלה ומוצקת מאוד שרחוקה מאוד מהדימוי שהציגו הטיטאנים הצעירים באמצעות מגוון סרטי האנימציה שלהם בעשורים האחרונים". בר טען שהצופים "שלוקחים את הטון [של הסדרה] במינונים הולכים למצוא את עצמם באמצע סדרה שמדברת ישירות לאינטרסים שלהם".
לעומת זאת, קווין יאומן ("Screen Rant") נקט גישה ביקורתית על האלימות המופרזת של הסדרה, וכתב: "טיטאנים לא מציפה שום מחשבות חדשות או משכנעות במיוחד על הדמויות שלה או בכלל על גיבורי העל". באופן דומה, וין מנקוסו ("Collider") אמר ש"אם אתם מעריצים רק של אלימות מיושנת ומופרזת ופרישת העלילה בצורה משועממת, הסדרה היא פשוט לא דוגמה טובה לכך".
קופ וקאמי שואלים את העולם

| --- | --- |

 שיר הנושא:  "מה תעדיפו"?
 סוגה:  קומדיה, ילדים, משפחה
 יוצרים:  בויס בוגליארי, ג'יימי מקלוהן.
 שחקנים:  דקוטה לוטוס  רובי רוז טרנר  אוליביה סנביה  אלברט צאי  פקסטון בות'  רבקה מץ
 ארץ מקור:  ארצות הברית
 שפות:  אנגלית
 מספר עונות:  2
 מספר פרקים:  49
 הפקה
 מפיקים בפועל:  בויס בוגליארי, וג'יימי מקלוהן, דן קרוס, ודייוויד הוג, כריס פיטרסון, ובריאן מור.
 חברת הפקה:  Bugliari/McLaughlin Productions, It's a Laugh Productions
 הפצה:  דיסני+
 צלמים:  ג'ים רוברסון
 טכניקת צילום:  Multi-camera
 מוזיקה:  פולה ווינגר
 אורך פרק:  23-25 דקות
 שידור
 רשת שידור:  ערוץ דיסני
 רשת שידור בישראל:  ערוץ דיסני ישראל
 פורמט (תמונה):  HDTV 720p
 פורמט (קול):  5.1 surround sound
 תקופת שידור מקורית:  12 באוקטובר 2018 – 11 בספטמבר 2020
 תקופת שידור בישראל:  11 במרץ 2019 – 25 בפברואר 2021
 קישורים חיצוניים
 אתר רשמי
 דף התוכנית ב-IMDb
קופ וקאמי שואלים את העולם (באנגלית: Coop & Cami Ask the World) היא סדרת טלוויזיה קומית אמריקאית שנוצרה על ידי בויס בוגליארי וג'יימי מקלוהן, שהוצגה בבכורה בערוץ דיסני ב-12 באוקטובר 2018. מככבות בה דקוטה לוטוס ורובי רוז טרנר בתור קופ וקאמי וראת'ר בהתאמה, שני אחים בגילאי חטיבת הביניים שמנחים תוכנית רשת באינטרנט.
בסדרה מככבים גם אוליביה סנביה, אלברט צאי (אנ'), פקסטון בות' ורבקה מץ (אנ'). הסדרה רצה במשך שתי עונות, והפרק האחרון שלה שודר ב-11 בספטמבר 2020.
הסדרה עלתה בדיסני+ לכבוד השקתה בישראל ב-16 ביוני 2022.
עלילה > עלילה

הסדרה מתמקדת בקורות משפחת וראת'ר. המשפחה כוללת את ג'נה, שהתאלמנה מבעלה הכבאי כשנתיים לפני תחילת הסדרה וארבעת ילדיה: שרלוט, קופר (קופ), קאמרון (קאמי) ואוליבר (אולי). מרכז הסדרה מתמקד בקופ וקאמי שמנחים תוכנית רשת משלהם בשם "מה תעדיפו?" (במקור: Would You Wrather? - שגיאת הכתיב במילה Wrather כשם המשפחה של הדמויות הראשיות), בה בכל פרק הם מציגים לצופים אפשרות בחירה בין שני תעלולים מוזרים (אותם לרוב אולי מבצע) ועל הצופים לבחור בסקר את התעלול אותו הם מעדיפים. בנוסף לקופ וקמאי, אל התכנית מצטרף גם פרד, השכן של המשפחה שמרבה להתנחל בביתם.
תמה חוזרת בכל פרק היא פנייתם של האחים (ולעיתים פרד וג'נה) לצופי התכנית "מה תעדיפו" במטרה לפתור משברים בחייהם האישיים.
דמויות > ראשיות

קופר (קופ) וראת'ר (דקוטה לוטוס) - המנחה של "מה תעדיפו?". אחיהם של קאמי, אולי ושרלוט. במהלך הסדרה מנהל מערכת יחסים עם פייטון עד שזאת עוזבת לניו מקסיקו. מעריץ את אביו המנוח ומצטרף לפרויקט הכנה לכבאות (בדומה לצופי האש בישראל) במטרה להיות כבאי כמו אביו.
קאמרון (קאמי) וראת'ר (רובי רוז טרנר) - המנחה של "מה תעדיפו?". אחותם של שרלוט, קופ ואולי. קשתית וחובבת ריקוד שמצטרפת לקבוצת ריקוד בבית הספר. חברתה הכי טובה היא דלוואר. במהלך הסדרה, מקיימת יריבות עם מינטי, עד שזאת עוזבת לבית ספר צבאי ולאחר מכן עם פאם, ששימשה בעבר כעוזרת האישית שלה.
שרלוט וראת'ר (אוליביה סנביה) - אחותם הגדולה של קופ, קאמי ואולי. שונאת שאחיה מצלמים אותה לתוכנית מכיוון שהיא מוצגת "באופן טיפשי". שרלוט היא תלמידה מחוננת ולוקחת את לימודיה ברצינות, בניגוד גמור לאחיה. במהלך העונה הראשונה מנהלת מערכת יחסים עם תלמיד מחונן אחר בשם קיילב, אולם הם נפרדים והיא מתחילה לצאת עם דיקסון. במהלך הסדרה עובדת כמלצרית באולם ההחלקה על הקרח בעיר.
פרד (אלברט צאי (אנ')) - החבר הכי טוב של קופ. נוהג לסייע לאחים בזמן צילומי התכנית. פרד הוא בעל כישורים רבים (בישול, סטפס וכו') והוא נוהג להשווייץ בהם רבות. יש לו אחות קטנה ומתנשאת בשם מרלו שרוצה להפוך לשחקנית. בדיחות חוזרות בסדרה הם הניסיונות של פרד להתחיל עם קאמי, שלעיתים קרובות מסתיימים בהפגנת אלימות פיזית כלפיו וכן העובדה שהוא מרבה להתנחל בבית המשפחה (באחד הפרקים מתגלה שהוא גם מכבס אצלם את בגדיו). במהלך הסדרה יוצא עם נב, אולם הם נפרדים.
אוליבר (אולי) וראת'ר (פקסטון בות') - אחיהם הצעיר של קופ, קאמי ושל שרלוט. נראה בתוכנית כאחד שמבצע את רוב התעלולים בסדרת הרשת של אחיו. אולי הוא חסר נימוסים, מכור לאוכל מתוק ומרבה להתעלל באחיו, אך למרות זאת הוא מעריץ אותם ושמח להופיע בתוכנית. בדיחות חוזרות בסדרה הן ציוניו הנמוכים להחריד של אולי בבית הספר וכן היותו מוחרם ממקומות פנאי ציבוריים (כגון מסעדות, בתי קולנוע ועוד).
ג'נה וארת'ר (רבקה מץ (אנ')) - אמם של קופ, קאמי, שרלוט, ואולי. מתווכת נדל"ן. שנתיים לפני תחילת הסדרה, ג'נה התאלמנה מבעלה (לא מוסבר כיצד הוא מת, אך משוער שנהרג בזמן עבודתו ככבאי). בתחילת הסדרה ובעידודם של ילדיה, היא מתחילה במערכת יחסים עם לנסלי ווקר, מנהל בית הספר בו ילדיה לומדים. מנסה לתפקד כמבוגר אחראי בבית, אך לעיתים קרובות נסחפת לתעלולים של ילדיה. בסוף העונה השנייה היא מתארסת ללנסלי.
דמויות > משניות

המנהל לנסלי ווקר (קווין דניאלס (אנ')) - המנהל של בית הספר בנורת' פליינס בו ילדי משפחת וראת'ר ופרד לומדים. בעל חיבה מוזרה ליצירת חיות מבלונים. מנסה לתווך רבות בין עבודתו כמנהל בית הספר לבין הזוגיות עם ג'נה (שילדיה לומדים בבית הספר אותו הוא מנהל). מתארס לג'נה בסוף העונה השנייה.
פייטון (ג'יידן ברטלס (אנ')) - מושא אהבתו של קופר ולאחר מכן בת זוגו. היא וקופ נפרדים בעקבות עבודתו של אביה כאיש צבא, מה שמאלץ אותם לעזוב את נורת' פליינס ולעבור לניו מקסיקו (בעקבות מעבר השחקנית לסדרה "Side Hustle" בערוץ ניקולודיאון).
פאם (טסה אספינולה) - העוזרת ללא תשלום של קאמי. במהלך העונה הראשונה קאמי מרבה לטרטר אותה לביצוע עבודות שוליות בכל מחיר (באחד הפרקים היא עזבה את יום ההולדת של סבתה במטרה לסייע לתקן את דוחס האשפה בביתה של קאמי). בעקבות היחס של קאמי כלפיה, היא מחליטה לנקום ומשמשת כאויבת של קאמי בעונה השנייה.
מינטי (ריס קאדל) - (עונה 1) - היריבה הגדולה של קאמי, מרבה ללעוג לה ולנסות להשפילה, אך תמיד ידה של קאמי על העליונה. עוזבת בסוף העונה הראשונה לבית ספר צבאי (בעקבות מעבר השחקנית לתוכנית "כל זה (אנ')" בערוץ ניקולודיאון).
דלוואר (גבריאלה גרייבס) - תלמידה חדשה ומוזרה בבית הספר נורת' פליינס שהופכת לחברה הכי טובה של קאמי. מצטרפת ביחד עם קאמי לקבוצת הריקוד. שמה האמיתי הוא "אריזונה".
קיילב (ג'יאני דז'נזו) - ילד חנון, והבן זוג הראשון של שרלוט. הוא ושרלוט נפרדים בתחילת העונה השנייה, אך הוא מנסה לחזור אליה ללא הצלחה.
נב (טריניטי סטוקס (אנ')) - בת הזוג של פרד. מאוד רכושנית כלפיו. היא ופרד נפרדים בעונה השנייה.
ג'ונתן דיקסון (גאס דה סנט ז'ור) - (עונה 2) - בן הזוג השני של שרלוט. בניגוד לקיילב, דיקסון מוצג כטיפש גמור. הכיר את שרלוט כאשר ביקש את עזרתה בהכנה למבחן במדעים. משחק עם קופ בקבוצת ההוקי.
אריק וארת'ר (ברנט ריילי) - בעלה המנוח של ג'נה ואביהם של שרלוט, קופ, קאמי ואולי. עבד בעבר ככבאי. שנתיים לפני תחילת הסדרה הוא נפטר ומותו משפיע רבות על בני המשפחה. בהווה, הוא מופיע בפלאשבקים של חלק מהדמויות. נרמז בסדרה שמת במהלך עבודתו. קופ חולם להפוך לכבאי כמוהו.
מר קרמסקי (בנג'מין שריידר) - מורה לדרמה בבית הספר בנורת' פליינס. מרבה להעמיד פנים שהוא תלמיד בעצמו על מנת שהתלמידים יתייחסו אליו כמגניב (אך בעצם הם מובכים ממנו). יש לו אח תאום בשם כריספין שמעולם לא נראה בסדרה. באחד הפרקים עבר להתגורר במחסן של משפחת וראת'ר לאחר ששילם לקאמי 500 דולר.
מרלו (מליה אמה צ'אנדרווצ'אצ'ה) - (עונה 2) - אחותו הקטנה של פרד. בעלת אופי מתנשא ולומדת בפנימיה לאמנויות במטרה להפוך לשחקנית. במהלך העונה השנייה היא עוזבת את הפנימיה וחוזרת הביתה, דבר שפרד נחרד ממנו. בעבר "נדלקה" על קופ ונרתעת מהתנהגותו המוזרה של אולי.
הפקה

הסדרה זכתה לאור ירוק ב-4 במאי 2018, עם בכורה צפויה בסתיו 2018. בויס בוגליארי וג'יימי מקלוהן משמשים כ-showrunners ומפיקים בפועל. ב-17 באוגוסט 2018, ערוץ דיסני הודיע כי הסדרה תעלה לאקרנים ב-12 באוקטובר 2018. לקראת הקרנת הבכורה, לסדרה תהיה סדרה של אתגרים באירוע מיוחד שמתחיל ב-17 באוגוסט 2018, בו הקהל יוכל להצביע על מדיה חברתית באיזה קליפ מהסדרה הם היו רוצים לראות בשידור. האירוע המיוחד יסתיים ב-21 בספטמבר 2018, עם יציאתו של קליפ מוזיקלי ומספר קצרים. הקליפ יכלול את שיר הנושא והקאסט הראשי של הסדרה, בעוד שהסרטים הקצרים יכללו את הקאסט הראשי וכוכבי ערוץ דיסני אחרים שישתתפו ב"האם אתה מעדיף?" סוג אתגרים. הסדרה היא הפקה של.It's a Laugh Productions ב-25 בינואר 2019, הוכרז כי ערוץ דיסני חידש את הסדרה לעונה שנייה. העונה השנייה עלתה בבכורה בערוץ דיסני ב-5 באוקטובר 2019.
הפקה > ביטול הסדרה

ב-19 בספטמבר 2021 הוכרז שהסדרה בוטלה ולא תמשיך לעונה שלישית.
שידור

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | 1 | 21 | 12 באוקטובר 2018 | 13 באפריל 2019 | 11 במרץ 2019 | 29 ביולי 2019 |
|  | 2 | 21 | 5 באוקטובר 2019 | 11 בספטמבר 2020 | 20 באוגוסט 2020 | 25 בפברואר 2021 |
רייטינג בארצות הברית

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| עונה | מספר פרקים | פרק בכורה | פרק סיום | פרק סיום |  | ממוצע רייטינג |
| עונה | מספר פרקים | תאריך | צופים (במיליונים) | תאריך | צופים (במיליונים) | ממוצע רייטינג |
| עונה 1 | 21 | 12 באוקטובר 2018 | 0.65 | 13 באפריל 2019 | 0.52 | 0.59 |
| עונה 2 | 28 | 5 באוקטובר 2019 | 0.51 | 11 בספטמבר 2020 | 0.43 | 0.41 |
הערות שוליים

↑  Coop & Cami Ask the World, נבדק ב-2024-01-12
↑  Ayman Bhorania, Coop And Cami Ask The World Season 3 Cancelled, The Teal Mango, ‏2021-09-19 (באנגלית אמריקאית)
רעבים (סדרת טלוויזיה)

| --- | --- |
כרזת הסדרה הרשמית
כרזת הסדרה הרשמית
 סוגה:  דרמה קומדיה שחורה
 יוצרים:  לורן גאסיס
 שחקנים:  דבי ראיין דאלאס רוברטס כריסטופר גורהאם  ארין וסטברוק מייקל פרובוסט שרה קולונה קימי שילדס איירן צ'וי אליסה מילאנו
 ארץ מקור:  ארצות הברית ארצות הברית
 שפות:  אנגלית
 מספר עונות:  2
 מספר פרקים:  22
 הפקה
 מפיקים בפועל:  לורן גאסיס ראיין סיקרסט נינה ואס אנדריאה שאי טוד הופמן דניס קים מריל קארפף אנדרו פלמינג
 חברת הפקה:  Storied Media Group Ryan Seacrest Productions CBS Television Studios
 הפצה:  נטפליקס
 מוזיקה:  Julian Wass 
 אורך פרק:  40–55 דקות
 שידור
 רשת שידור:  נטפליקס
 פורמט (תמונה):  Ultra HDTV
 תקופת שידור מקורית:  10 באוגוסט 2018 – 11 באוקטובר 2019
 קישורים חיצוניים
 אתר רשמי
 דף התוכנית ב-IMDb
 
רעבים (באנגלית: Insatiable) היא סדרת טלוויזיה אמריקאית מקורית של שירות הזרמת המדיה נטפליקס מסוגת דרמה קומית שחורה שנוצרה על ידי לורן גאסיס. הסדרה עלתה לשידור ב-10 באוגוסט 2018 ועונתה הראשונה כוללת 12 פרקים באורך של שעה. עונתה השנייה של הסדרה עלתה לשידור ב-11 באוקטובר 2019. הסדרה, שעוררה מחלוקת בשל תוכנה, בוטלה לאחר שתי עונות ולא חודשה לעונה שלישית.
תקציר העלילה

פאטי היא נערה כבדת משקל הסובלת מבריונות והתעללות יום יומית על ידי חבריה לספסל הלימודים. לאחר שהיא עוברת תאונה שבעקבותיה הלסתות שלה ננעלות, היא הופכת במהרה לבחורה רזה ופופולרית ומתחילה לתכנן את הנקמה שלה בכל אלו שפגעו והתעללו בה בעזרתו של בוב ארמסטרונג, עורך דין אזרחי מבולבל ולא מרוצה מחייו, שאין לו מושג מה הוא עומד לשחרר לעולם.
צוות השחקנים > ראשי

דבי ראיין - פטרישיה "פאטי" בלאדל
דאלאס רוברטס - רוברט "בוב" ארמסטרונג הבן
כריסטופר גורהאם - רוברט "בוב" ברנרד
שרה קולונה - אנג'י בלאדל
ארין וסטברוק - מנגוליה ברנרד
קימי שילדס - נוני תומפסון
מייקל פרובוסט - בריק ארמסטרונג
איירן צ'וי - דיקסי סינקלייר
אליסה מילאנו - קורלי ארמסטרונג
ארדן מירין - רג'ינה סינקלייר
צוות השחקנים > משני

דניאל קינג - דונלד צ'וי
ג'ורדן גבלר - שריף האנק תומפסון'
ג'יימס לסטוביק - כריסטיאן קין
כריסטין טיילור - גייל קין
מייקל איאן בלאק - הכומר מייק קין
אשלי ד. קיילי - דבורה "די" מרשל
קלואי ברידג'ס - רוקסי באקלי
בוורלי ד'אנג'לו - סטלה רוז באקלי
אלכס לנדי - הנרי לי (עונה 2)
צוות השחקנים > אורח

קרלי יוז - אטה מיי ברנרד
ברט רייס - רוברט ארמסטרונג האב
ג'ון לוביץ - האב שוורץ
גלוריה דיאז - גלוריה רייס (עונה 2)
הפקה

בתחילה, רשת "The CW" הזמינה פיילוט עבור הסדרה, אך היא החליטה לעזוב את הפרויקט. לאחר ש-"The CW" עזבו את הפרויקט, נטפליקס לקחה את הפרויקט והזמינה לו פיילוט.
בפברואר 2020 אחרי 2 עונות, נטפליקס החליטו לא לחדש את הסדרה לעונה 3.
שידור

העונה הראשונה של הסדרה עלתה במלואה על כל 12 פרקיה ב-10 באוגוסט 2018. הטריילר הרשמי עבור הסדרה הופץ ב-19 ביולי 2018.
שידור > שיווק

ב-10 ביולי 2018, נטפליקס הפיצה טיזר טריילר ראשון לסדרה יחד עם תמונות רשמיות.
שידור > ביקורות

כשבועיים לפני שידור הסדרה, "The Guardian" דיווח ב-24 ביולי על כך שיותר מ-100,000 אנשים חתמו על עצומה שהופצה ארבעה ימים קודם לכן, שקוראת לבטל את הסדרה, בטענה שהסדרה שולחת ומעודדת מסרים שמנופוביים. לורן גאסיס, יוצרת הסדרה, הגנה על הסדרה וטענה שהסדרה מבוססת על חוויותיה האישיות כנערה כבדת משקל. בחשבון הטוויטר שלה, השחקנית אליסה מילאנו צייצה ש"אנחנו לא מביישים את פאטי, אנחנו משתמשים בקומדיה כדי להמחיש איזה נזק פאט שיימינג עלול לעשות".
ראו גם

...The Girl Most Likely to (קומדיה שחורה משנת 1973)
הערות שוליים

1 2 3 4 5 6 7 8 9  Andreeva, Nellie (June 10, 2017). "'Insatiable': Netflix Picks Up Ex-CW Pilot Starring Debby Ryan To Series". Deadline Hollywood. Retrieved June 10, 2017.
↑  "Debby Ryan Has A New Netflix Show And It'll Be Your Next Obsession". Retrieved 11 August 2017.
↑  "Netflix in talks to pick up Debby Ryan's failed CW pilot Insatiable". The A.V. Club. June 11, 2017. Retrieved August 11, 2017.
↑  Bowman, Sabienna. "Debby Ryan's New Netflix Show Sounds Like A Throwback To Dark '90s Teen Movies In The Best Way". Retrieved August 11, 2017.
1 2  Petski, Denise. "'Insatiable' Trailer: Debby Ryan Is Craving Revenge In Netflix Dark Comedy". Deadline Hollywood. Retrieved July 19, 2018.
↑  Nellie Andreeva, Denise Petski, ‘Insatiable’ Canceled By Netflix After Two Seasons, Deadline.com, February 14, 2020
↑  Petski, Denise (October 3, 2017). "Alyssa Milano To Topline Lifetime Mayor Comedy, Upped To Regular On Netflix's 'Insatiable', Developing 'Hacktivist' At CW". Deadline Hollywood.
1 2  "'Insatiable': Jordan Gelber & James Lastovic Set To Recur On Netflix Series". Deadline Hollywood. November 3, 2017.
↑  Will Thorne, Will Thorne, ‘Insatiable’ Canceled After Two Seasons at Netflix, Variety, ‏2020-02-14 (באנגלית)
↑  Poulimenakos, Nick (July 10, 2018). "Netflix Original Series 'Insatiable' Unveils First Look Images & Official Teaser". Talkies Network. Retrieved July 19, 2018.
↑  Mumford, Gwilym (July 24, 2018). "Insatiable: over 100,000 sign petition to cancel Netflix 'fat-shaming' series". The Guardian. Retrieved 24 July 2018.
1 2  וואלה! תרבות‏, רגע לפני שעולה לשידור: קריאות לביטול "רעבים" של נטפליקס, באתר וואלה, 24 ביולי 2018
ברק שחור (סדרת טלוויזיה)

| --- | --- |

פתיח הסדרה
 מבוסס על:  "ברק שחור" מאת טוני איזבלה וטרבר וון אידן
 שיר הנושא:  "Black Lightning" מאת גאדהולי
 סוגה:  גיבורי-על דרמה
 יוצרים:  סאלים אקיל
 שחקנים:  קריס ויליאמס צ'יינה אן מקליין נאפסה ויליאמס כריסטינה אדמס מארווין ג'ונס ה-III דיימון גופטון ג'יימס רימר
 פסקול:  קורט פארקוהר
 ארץ מקור:  ארצות הברית 
 שפות:  אנגלית 
 מקום התרחשות:  כדור הארץ הראשי, פרילנד 
 מספר עונות:  4 
 מספר פרקים:  45
 הפקה
 מפיק:  רוברט וסט
 מפיקים בפועל:  שרה שכטר גרג ברלנטי מארה ברוק אקיל אוז סקוט פסקל ורסצ'וריס
 חברת הפקה:  Akil Productions Berlanti Productions DC Entertainment Warner Bros. Television
 הפצה:  Warner Bros. Television Distribution
 אתר צילומים:  אטלנטה, ג'ורג'יה
 טכניקת צילום:  מצלמה יחידה 
 מוזיקה:  קורט פרקוהר 
 אורך פרק:  42 דקות
 שידור
 רשת שידור:  The CW
 רשת שידור בישראל:  נטפליקס
 תקופת שידור מקורית:  16 בינואר 2018 – 8 בפברואר 2021
 קישורים חיצוניים
 אתר רשמי
 דף התוכנית ב-IMDb
 
ברק שחור (באנגלית: Black Lightning) היא סדרת טלוויזיה אמריקאית מסוגת גיבורי-על-דרמה שפותחה על ידי הכותב סאלים אקיל ומשודרת ברשת "The CW". הסדרה מבוססת על חוברות הקומיקס של DC קומיקס באותו השם ועוקבת אחר דמותו של ברק שחור בגילומו של קריס ויליאמס, מטא-אדם בעל היכולת להפיק חשמל, שנאלץ לחזור ללחום בפשע לאחר פרישה של תשע שנים ועל השפעת הדבר על משפחתו.
במקור, פיתוח והפקת הסדרה החלו בספטמבר 2016, כשרשת "פוקס" הזמינה פיילוט עבור סדרה שתתבסס על דמותו של ברק שחור. בפברואר 2017, "פוקס" נטשו את הפרויקט, שלאחר מכן עבר לידי רשת "The CW", שכתבו תסריט חדש עבור הפיילוט. במאי 2017, "The CW" הזמינה את הסדרה באופן רשמי. הסדרה עלתה לשידור ב-16 בינואר 2018, ועונתה הראשונה כללה 13 פרקים. העונה השנייה עלתה לשידור ב-9 באוקטובר 2018 וכללה 16 פרקים. ב-7 באוקטובר 2019 עלתה עונתה השלישית של הסדרה. עונתה הרביעית והאחרונה של הסדרה עלתה לשידור ב-8 בפברואר 2021.
סקירת העלילה

תשע שנים לאחר שבחר לפרוש מהלחימה בפשע תחת זהותו של ברק שחור בעקבות ההשפעה השלילית שהייתה לכך על משפחתו, ג'פרסון פירס נאלץ לחזור להילחם בפשע תחת זהותו הישנה כאשר כנופיית פשע מאורגנת מקומית בשם "המאה" המנוהלת על ידי טוביאס וייל נהפכת לדומיננטית בשכונה בה הוא גדל ומתחילה להוביל מקרי פשע ושחיתויות.
בהמשך הסדרה, שתי בנותיו מגלות שגם הן מטא-אדם כמו אביהן: אניסה מגלה שהיא מסוגלת להפעיל מניפולציות על הצפיפות המולקולרית, ואילו ג'ניפר מגלה שהיא מסוגלת להפיק ולשלוט בחשמל כמו אביה.